**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЧИСТОТА“, ПРИЕТ С РЕШЕНИЕ №305 ОТ 03.08.2010Г. НА ОБЩИНСКИ СЪВЕТ ПЛОВДИВ, ПОСЛЕДНО ИЗМ. И ДОП. С РОС №196, ВЗЕТО С ПРОТОКОЛ №9 ОТ 10.05.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЧИСТОТА ”.**

**Причините, които налагат приемането на Правилника за изменение и допълнение на Правилник за устройството и дейността на ОП „Чистота“, са следните:** Поради настъпилите изменения в активите на ОП „Чистота“ през 2018г. е необходимо да бъде актуализиран описът на предоставеното за управление имущество по Приложение №2 към Правилника.

В тази връзка, предприятието е представило актуализирано Приложение №2 към Правилника към 31.12.2018г., в изпълнение на разпоредбите на чл.3, ал.9 и ал. 11 от Раздел ІІ,§2 от Раздел VІІ от Наредбата за създаване, управление и дейността на общинските предприятия по гл.VІ от ЗОС.

В описа на имуществото по групи сметки към 31.12.2018г. са настъпили следните промени, съгласно представената подробна справка за движението на активи:

1. *Новопридобити /снети от управление/ и новозакупени ДМА и НДА*:

*- Сметка 2039* „Други сгради“ – промяна на отчетната стойност в посока увеличение с 18 305,20лв. на обществена тоалетна Съборна – площад Гергинов; промяна в посока намаление с 565 546,50лв. стойността на 16 бр. обществени тоалетни, снети от управление, съгласно заповеди на Кмета на Община Пловдив. Общата балансова стойност на активите по с/ка 2039 е **817 324,03лв**.;

*- Сметка 2049* „Други машини, съоръжения и оборудване“ – промяна на отчетната стойност в посока увеличение с 553 826,84лв., представляващи новозакупени активи. Общата балансова стойност на активите по с/ка 2049 е **655 211,31лв**.;

- *Сметка 2059* „Други транспортни средства“ – промяна в посока увеличение на отчетната стойност на специализиран автомобил с 8 073,60лв., поради извършен основен ремонт. Общата балансова стойност на активите по с/ка 2059 е **4 812 463,16лв**.;

- *Сметка 2060* „Стопански инвентар“ – промяна на стойността в посока увеличение с 35 640,00лв., представляващи закупени и заведени 27 бр. контейнери тип „Лодка“. Общата балансова стойност на активите по с/ка 2060 е **40 463,20 лв**.;

- *Сметка 2071* „Незавършено строителство, производство и основен ремонт“ - Заведена е по баланса на предприятието общата стойност на основен ремонт на тоалетната – 3 244,62лв. и направени разходи по изграждане пункта на ГСМ с обща стойност 96 192,06лв. Общата балансова стойност на активите по с/ка 2071 е **99 436,68лв**.

При изработването на проекта на Правилник за изменение и допълнение на Правилник за устройството и дейността на ОП „Чистота“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принципът на обоснованост** – промяната в текстовете на Правилник за устройството и дейността на ОП „Чистота“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Чистота“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Чистота“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на предоставеното за управление имущество на предприятието.

**Цел на изменението и допълнението на Правилник за изменение и допълнение на Правилника за устройството и дейността на ОП „Чистота“.**

Целта на приемането на настоящите промени е да се внесат промени в Приложение №2 към Правилник за устройството и дейността на ОП „Чистота“, с оглед коректно отразяване на наличните ДМА в Приложение №2 „Опис на предоставеното за управление имущество“ към 31.12.2018г. в съответствие със записаните в счетоводните регистри.

**Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Чистота“ не е необходимо разходването на бюджетни средства.

**Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Чистота“.

**Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Чистота“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Чистота“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **16.05.2019г**.

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Чистота“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Чистота“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.18 и чл.26, ал.2 от Правилник за устройството и дейността на ОП „Чистота“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Чистота“, приет с Решение №305 от 03.08.2010г. на Общински съвет Пловдив, последно изм. и доп. с РОС №196/10.05.2018г., както следва:

**§ 1.** Отменя Приложение №2 към действащия Правилник за устройството и дейността на ОП „Чистота” и приема ново **Приложение № 2** “Опис на предоставеното за управление имущество“ към 31.12.2018г.*,* което става неразделна част от Правилника и от настоящото решение.

**Приложения:**

1. Актуализирано **Приложение №2** към Правилника за устройството и дейността на ОП „Чистота“, неразделна част от Правилника и от настоящото Решение.
2. Предварителна оценка на въздействието.
3. Писмо с изх. №2118/22.04.2019г. на ОП „Чистота“ и вх. №19 ОПР-382/23.04.2019г. на Община Пловдив.